બોની કપુર સાથે લગ્ન કર્યા બાદ શ્રીદેવીએ સિનેમાને અલવિદા કરી દીધી હતી.જો કે લાંબા સમયબાદ તે ઇંગ્લિશ વિંગ્લિશમાં દેખાઇ હતી.શશિ ગોડબોલે જેને અંગ્રેજી આવડતું નથી પરિણામે બાળકો અને પતિ તેનાથી અંતર રાખે છે અને આ અંતરને ઘટાડવા માટે તે અંગ્રેજી શિખે છે અને તમામને ચોંકાવી દે છે.એક અસહજ મહિલા અને અંગ્રેજી શિખનાર સ્ટુડન્ટ તરીકે શ્રીદેવીએ દર્શાવી દીધું કે તે માત્ર કેમેરાથી દુર થઇ હતી પણ અભિનય તો તેની રગેરગમાં દોડે છે.ફિલ્મનાં ક્લાઇમેક્સમાં શ્રીદેવી જ્યારે પોતાની વાત અંગ્રેજીમાં રજુ કરે છે તે દૃશ્યમાં તેણે પોતાની અભિનય શક્તિનો પુરાવો આપી દીધો હતો.